### Beslutning

Godkendt.

### Sagsfremstilling

## Resume og sagens baggrund

På investeringsoversigten for 2023 er der afsat et rådighedsbeløb på 2,362 mio. kr. til generaleftersyn af broer og brovedligeholdelse. Der søges om en anlægsbevilling til det samlede rådighedsbeløb på 2,362 mio. kr. til brovedligeholdelse i 2023.

## Indstillinger

Direktøren indstiller, at der gives en anlægsbevilling i 2022 på 2,362 mio. kr. finansieret af en fremrykning af det afsatte rådighedsbeløb i 2023 til brovedligeholdelse.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

På investeringsoversigten for 2023 er der afsat et rådighedsbeløb på 2,362 mio. kr. til brovedligeholdelse.

Brovedligeholdelsen omfatter renovering af rørunderføringer, støttemure, stenkister, tunneller, broer og lignende. Bevillingen omfatter også rådgiverhonorar, ajourføring af broprogrammet RosyBridge, årlige generaleftersyn og særeftersyn af specifikke bygværker, samt planlægning og prioritering af broarbejder i 2023.

Der lægges op til, at anlægsbevillingen til brovedligeholdelse i 2023 konkret anvendes til blandt andet færdiggørelse af [adresse] og et akut opstået vedligeholdelsesbehov på en stenkiste, der ligger i kommunens hovedfærdselsåre (Sæbyvej) langs [adresse]. Se vedhæftede Bilag 1.

Kalundborg Kommune har inden for budgettet til brovedligeholdelse i 2022 igangsat en række aktiviteter med henblik på at udskifte beton-stibroen ved [adresse] udløb ved [adresse]. I den forbindelse blev der afholdt licitation den 28. september 2022 med henblik på at kunne igangsætte entreprenøropgaverne i relation til udskifte stibroen. Det vurderes, at der er opnået relativt gode priser på opgaven. Hele opgaven kan imidlertid ikke løses inden for anlægsbudgettet i 2022. Derfor er der indgået aftale om at prioritere en del af anlægsbudgettet i 2023 til færdiggørelse af opgaven.

Under kommunens veje og hovedfærdselsårer er der en del rørunderføringer, stenkister og lignende, som af og til forårsager risiko for skader på vejene. Lige nu er der et aktuelt problem på [adresse] rute 219, hvor der er konstateret lunker på kørebanen. En undersøgelse i forbindelse med lunkerne viser, at der er risiko for, at den underliggende stenkiste kan bryde sammen. Der har været en TV-inspektion af stenkisten, og det er konstateret, at der er begyndende brud i stenkisten med nedfaldne sten og forskydninger i betonrør. En del af anlægsbudgettet til brovedligeholdelse i 2023 foreslås anvendt til denne akutte opgave.

Grethe Klausen er ikke fredet, og derfor har Slots- og Kulturstyrelsen ingen bemærkninger i forhold til en eventuel reparationsmetode. Stenkisten vil derfor blive udskiftet med en rørunderføring, som har en god bæreevne og kræver mindre vedligehold.

Anlægsarbejderne forventes påbegyndt i november 2022 og afsluttet i oktober 2023.

Der forventes afledte driftsudgifter på 0 kr.

## Økonomiske konsekvenser

Der gives en anlægsbevilling på 2,362 mio. kr. til brovedligeholdelse. Bevillingen finansieres af en fremrykning af det afsatte rådighedsbeløb i 2023.

Restrådighedsbeløbet til brovedligeholdelse 2023 vil herefter udgøre 0 mio. kr.

[adresse] bemærkninger er indarbejdet i sagen.

### Sagens forløb

03-11-2022 Teknik- og Miljøudvalget
Anbefales.
16-11-2022 Økonomiudvalget
Anbefales.